अहां सभ के नव वर्षक शुभकामना. केहन रहल नया साल के पार्टी. अखन गाम घर मे एतेक ठंड अछि जे घर सं निकलनाय मुश्किल जान पड़ि रहल अछि. सूरज महराज के दर्शन तक नहिं भs पाबि रहल अछि कई- कई दिन तक. हमर त एहन रहल जे साल के पहिल दिन दफ्तर गेलहुं आ ओतय रेस्ट्रां मे खाना खयला के बाद तबियत गड़बड़ भs गेल. खाना खायते मन घुमय लागल. . . घऱ पहुंचला पर राति मे उल्टी भs गेल. अहां सभ सोचैत होयब जे जी- जान सं बेसि खा लेब त इहे होएत न. मुदा से गप्प नहिं अछि. बस चारि टा पुरी आ सब्जी खएलौं. फूड प्वाजनिंग टाइप के भs गेल. एक त ठंड दोसर तबियत बिगड़ि गेल. दिन भर कंबल मे घुसल रहलौं. आब किछ नीक लागि रहल अछि त सोम दिन सं फेर दफ्तरक अनाय-जनाय शुरू भs जाएत.
 ओना गाम घर दिस ठंड सं हाल बड़ खराब अछि. कोहरा. . . कुहासा के कारण किछ दिखाएत नहिं रहैत अछि. एहि के कारण कइटा ट्रेन सेहो रद्द कs देल गेल अछि. जे चलिओ रहल अछि ओ दस-दस. . . बारह-बारह घंटा देर सं चलि रहल अछि. बड़ जरूरी काज नहिं रहल त लोक घर सं निकलय मे बचय चाहय छथिन्ह. घर सं निकलौं त ऊपर सं नीचा तक सभ किछ झांपि-तोपि कs. मुदा एहि जाड़ मे खाय पिबय के सेहो दोसरे मजा अछि. लिट्टी-चोखा. . . सतुआ भड़ल रोटी. . . छोला. . . बड़ी. . . पकौड़ी. . . रसदार नूनगर. . . तीतगर तरकारी. . . मुरही- घुघनी. . . माछ-भात चलैत रहय छै. गाम मे पुआरक घूर. . . आगि तापैत रहु आओर अल्हुआ खाएत रहुं. खूब प्याज. . . हरिहर मिरचाय द चावल. . . चिवड़ा आओर मकई केर भूजा एकर आनन्द किछ आओर अछि. सांझ मे घुमैत- घुमैत कोनो चाय दोकान पर बैसि आलू चॉप. . . कच. . . समोसा एकर स्वाद दिल्ली मुम्बई के पिज्जा मे नहिं मिलत. दिल्ली. . . मुम्बई मे कतेको फाइव स्टार होटल. . . बड़का. . . बड़का रेस्ट्रां मे खा लिअ. . . गामक ओ छोटगर मड़ैया वाला दोकानक स्वाद के तुलना कोई नहिं कs सकैत अछि.
 दिल्ली मे केतबो चांदनी चौक के चाट खा लिअ अपना ओहिठामक समोसा वाला. . . छोला वाला चाटक जे स्वाद अछि अखनो याद आबि जाएत अछि. स्कूल मे टिफिन के घंटी बजला पर स्कूल गेट पर ठेला पर जे छोला बनाबैत छल आ ओ दस रंगक मसाला. . . दोलमोट आ चटनी सं छोला के सजाबैत छल ओहि चाटक स्वाद अखनो मुंह मे पानि लाबि दैत अछि. ओना एकटा गप्प ई जरूर अछि जे आब गाम गेलाह पर साफ. . . सफाई के लs गाम घरक दोकान पर जाय के मन नहिं करैत रहैत अछि. मुदा ओ स्वाद अखनो नहिं बिसारल जाएत अछि.
 बेंगलुरु मे 25 दिसम्बर केँ विद्यापति मैथिली परिषद् के तत्वाधान मे विद्यापति समारोहक आयोजन कएल गेल. कार्यक्रमक शुरुआत कर्नाटक के राज्यपाल डॉ. रामेश्वर ठाकुरजीक दीप प्रज्ज्वलन आ सांसद श्री रामा जोइस जीक क उद्-बोधन सँ भेल. दूनू विशिष्ट अतिथि के पाग आ दोपट्टा सँ सम्मानित कएल गेलन्हि. समारोह मे मौजूद विद्वान लोकनि सभ मिथिला आ मैथिली सँस्क़ृति पर अपन विचार देलथि मुदा सभ सं खास गप्प इ रहल जे डॉ. रामेश्वर ठाकुरजी अपन विचार मैथिली मे प्रकट कयलथि.
 एहि समारोह मे मैथिली वेब पत्रिका "कतेक रास बात" (http://www. vidyapati. org) के तरफ सँ पत्रिकाक सम्पादक कुन्दन कुमार मल्लिक ओकर प्रतिनिधित्व कयलथि . जाहि मे पत्रिकाक उद्देश्य. . . उपलब्धि. . . आगामी परियोजना आ एहि सँ जुडल विभिन्न मुद्दा पर संगठनक विचार सँ उपस्थित मैथिल गण केँ अवगत करौलथिन्ह. कार्यक्रमक पैघ विडम्बना इ रहल जे मंच संचालक मैथिली सँ बेसी हिन्दी आ अँग्रेजी मे बाजि रहल छलाह . कार्यक्रमक बैनर सेहो हिन्दी मे लिखल गेल छल. इ समारोह अपना पाछू कतेक प्रश्न छोडि गेल जेना केवल राजनैतिक महत्त्वाकांक्षा आ वर्चस्ववाद के लेल एहन तरहक आयोजन कएला सँ मैथिली भाषा आ मैथिली सँस्कृति के कोना लाभ होयत. जे होय लोक सभ के त मैथिली गीत नाद कार्यक्रम स मतलब छलन्हि जकर ओ सभ जमि कs आनन्द उठाएलाह. मिथिलाक सं बाहर मैथिली मे एहन कार्यक्रम होएत रहैत अछि त लोक सभ गाम- घर के याद मे पहुंचि जाए छथि. एहन कार्यक्रम बेर -बेर होबाक चाही.
 बिहार मे आएल कोसीक बाढ़ि के बाद राहत आओर पुनर्वास के लेल बिहार सरकार केन्द्र सरकार सं चौदह हजार आठ सय आठ (14,808 ) करोड़ रुपया केर मांग कएलक अछि. ई भेल एक सय अड़तालीस अरब रुपया. ई मांग एनडीए संयोजक आओर जेडीयू अध्यक्ष शरद यादव प्रधानमंत्री मनमोहन सिंह सं भेंट करय समय कएलखिन्ह. प्रधानमंत्री जी कहलखिन्ह जे हरसंभव मदद देल जाएत.
 बिहार सरकार के कहनाय अछि जे बाढ़ि प्रभावित इलाका मे करीब साढ़े तीन लाख मकान बनाबय के जरूरत अछि आओर एक मकान के बनाबय के लेल अगर डेढ़ लाख रुपया लागत मानल जाय तs ओहि हिसाब सं साढ़े तीन लाख मकान के लेल साढ़े बाबन अरब रुपया के जरूरत पड़त. एहि तरहे सामुदायिक शिविर बनाबय लेल 15 अरब तीस करोड़ रुपया चाही. मालजाल . . . मवेशी. . . पशु शिविर बनाबय लेल सेहो 4 अरब रुपया के जरूरत पड़त. एकरे संग केंन्द्र सरकार सं कएल गेल मांग मे ई कहल गेल अछि जे बाढ़ि के कारण प्रभावित इलाका मे सड़क. . . स्वास्थ्य सेवा. . . आओर स्कूल. . . कॉलेज के भारी नुकसान पहुंचल अछि ओकरा फेर सं बनाबय लेल सेहो अफरात पाइ चाही. एहि के लेल जखन धरि पर्याप्त पाइ के इंतजाम नहिं होएत. लोकक के छोट-छोट बात के लेल परेशानी के सामना करय पड़त.
 ओना बाढ़ि के चारि मास भs गेलाह के बादो लोकक परेशानी कम नहिं भेल अछि. अखन त शिविर मे रहय वाला लोक सभ के ठंड सं ठिठुरय पड़िल रहल छनि. तिरपाल के शिविर मे ठंडा हवा चारु कात सं लोक से सिहरा रहल अछि. लोक के पास गरम कपड़ा. . . लत्ता नहिं छनि जेहि सं ठंडी सं बचाव करताह. एम्हर दस-पन्द्रह दिन सं मौसम से खराब अछि. कई-कई दिन बाद सूरज देवता के दर्शन होएत अछि. सरकार तरफ सं लोक सभ के जे अनाज आओर दोसर सहायता मिलल छल सेहो खत्म होए वाला छै. अखन धरि चारु कात तबाही. . . बीमारी पसरल अछि. लोक कोने तरहे जिनगी बिता रहल छथिन्ह. एतेक दिन भेलाह के बादहुं जीवन सामान्य नहिं भs पाएल अछि. कइटा इलाका त एहन अछि जे आइओ पानि जमा अछि. रोटी. . . कपड़ा आओर मकान के समस्या आइओ जस के तस अछि.
 बिहार सरकार के कहनाय अछि जे बाढ़ि प्रभावित इलाका मे करीब साढ़े तीन लाख मकान बनाबय के जरूरत अछि आओर एक मकान के बनाबय के लेल अगर डेढ़ लाख रुपया लागत मानल जाय तs ओहि हिसाब सं साढ़े तीन लाख मकान के लेल साढ़े बाबन अरब रुपया के जरूरत पड़त. एहि तरहे सामुदायिक शिविर बनाबय लेल 15 अरब तीस करोड़ रुपया चाही. मालजाल . . . मवेशी. . . पशु शिविर बनाबय लेल सेहो 4 अरब रुपया के जरूरत पड़त. एकरे संग केंन्द्र सरकार सं कएल गेल मांग मे ई कहल गेल अछि जे बाढ़ि के कारण प्रभावित इलाका मे सड़क. . . स्वास्थ्य सेवा. . . आओर स्कूल. . . कॉलेज के भारी नुकसान पहुंचल अछि ओकरा फेर सं बनाबय लेल सेहो अफरात पाइ चाही. एहि के लेल जखन धरि पर्याप्त पाइ के इंतजाम नहिं होएत. लोकक के छोट-छोट बात के लेल परेशानी के सामना करय पड़त.
 ओना बाढ़ि के चारि मास भs गेलाह के बादो लोकक परेशानी कम नहिं भेल अछि. अखन त शिविर मे रहय वाला लोक सभ के ठंड सं ठिठुरय पड़िल रहल छनि. तिरपाल के शिविर मे ठंडा हवा चारु कात सं लोक से सिहरा रहल अछि. लोक के पास गरम कपड़ा. . . लत्ता नहिं छनि जेहि सं ठंडी सं बचाव करताह. एम्हर दस-पन्द्रह दिन सं मौसम से खराब अछि. कई-कई दिन बाद सूरज देवता के दर्शन होएत अछि. सरकार तरफ सं लोक सभ के जे अनाज आओर दोसर सहायता मिलल छल सेहो खत्म होए वाला छै. अखन धरि चारु कात तबाही. . . बीमारी पसरल अछि. लोक कोने तरहे जिनगी बिता रहल छथिन्ह. एतेक दिन भेलाह के बादहुं जीवन सामान्य नहिं भs पाएल अछि. कइटा इलाका त एहन अछि जे आइओ पानि जमा अछि. रोटी. . . कपड़ा आओर मकान के समस्या आइओ जस के तस अछि.
 बिहार मे चरवाहा विद्यालय के जगह आब कृषि विद्यालय खुलत. एहि मे किसान भाई के खेती आओर कृषि पर आधारित अन्य रोजगार के ट्रेनिंग देल जाएत. राज्य भर मे एकरा लेल 534 कृषि विद्यालय खोलत जाएत. ई कृषि स्कूल हर ब्लॉक मे खोलय जाएत. एहि स्कूल के लेल कम सं कम ढ़ाई एकड़ जगह होबाक चाही. जगह उपलब्ध भs गेलाह पर ओहि स्कूल के सरकार तरफ सं पचास हजार रुपया देल जाएत. जेहि सं स्कूल मे पढ़ाई आओर कृषि ट्रेनिंग के सामान खरीदल जा सकत. एहि स्कूल मे खेती करय के संग खेती सं जुड़ल दोसर प्रशिक्षण मिलत. एहि मे मुर्गी पालन. . . मछली पालन . . . डेयरी आओर पशुपालन सं जुड़ल प्रशिक्षण शामिल अछि. एहि मे ट्रेनिंग लेलाह के बाद किसान भाई लोकनि अपन- अपन इलाका मे जाs क अपन गाम के लोक सभ के आधुनिक ढंग सं खेती आओर पशुपालन करय के बारे मे बतयथिन्ह.
 दक्षिण भारतीय राज्य कर्नाटकक राजधानी बेंगलुरु मे 25 दिसम्बर . . . बृहस्पति दिन विद्यापति समारोह होबए जा रहल अछि. समारोहक आयोजन विद्यापति मैथिली परिषद्, बेंगलुरु केर तत्वाधान मे भs रहल अछि. बेंगलुरु मे कन्नडिगा बिहार समाज अछि . कन्नडिगा बिहार समाज एहिठाम 'राजेन्द्र प्रसाद मेमोरियल ट्रस्ट' के तहत विभिन्न तरहक साँस्कृतिक कार्यक्रम चलबैत अछि जाहि मे दुर्गापूजाक आयोजन विशेष प्रसिद्ध अछि . मुदा एहि साल किछु वैचारिक एवम् राजनैतिक मतभेद के कारणे ई दू भाग मे बँटि गेल ओहि मे सँ एकटा ग्रुप श्री हरिश्चन्द्र झा केर अध्यक्षता मे एहि कार्यक्रमक आयोजन कय रहल अछि.
 विद्यापति समारोहक कार्यक्रम 25 दिसम्बर केँ सायं 06 बजे सँ प्रारम्भ होयत. कार्यक्रम गांधी भवन, कुमारा पार्क पूर्व, बेंगलुरु- 560001 मे होएत. कार्यक्रम मे कर्नाटक के राज्यपाल रामेश्वर ठाकुर मुख्य अतिथि हेताह. . . आ उद् बोधन श्री राम जोईस. . . संसद सदस्य करताह. कार्यक्रमक मुख्य आकर्षण रहत मिथिलाक सुप्रसिद्ध लोक कलाकार सभ द्वारा सांस्कृतिक सन्ध्या. कार्यक्रम मे सहभोजक आयोजन सेहो कएल गेल अछि. त बेंगलुरु के आसपास रहय वाला मैथिलगण सभ बेसी सँ बेसी संख्या मे पहुंचि एहि कार्यक्रम के आनंद उठाउ.
 C-31, D. D. U. T. T. L. ,
(Opp. Kanteerava Studio Road)
(Opp. Kanteerava Studio Road)
2nd Stage, Yeshwantpur,
Mob. - 98440 22372, 99008 10471,
रिपोर्ट- कुन्दन कुमार मल्लिक,
मिथिलाक लेल एकटा खुशीक गप्प अछि. अपन नीतीश मिश्र जी वर्ष 2008 के लेल पेप्सी एमटीवी यूथ आइकॉन चुनल गेलाह अ. नीतीश मिश्र जी झंझारपुर सं जेडीयू के विधायक आओर बिहार सरकार मे आपदा प्रबंधन राज्यमंत्री छथिन्ह. मधुबनी जिला मे चलाएल जा रहल हिनकर ई-स्वास्थ्य परियोजना के दुनियाभर मे सराहना मिललन्हि अछि. एहि बेर हिनका मिलाकs आठ टा लोक यूथ आइकॉन चुनल गेलाह अ. सभ अलग-अलग क्षेत्र सं जुड़ल छथिन्ह. एहि मे फैशन डिजाइनर. . . मुक्केबाज़. . . साइबर सिक्योरिटी गुरु. . . फिल्मकार आ संगीतकार शामिल छथिन्ह. हिनका सभ के ओहि तीस लोक मे सं चुनल गेलन्हि अ जेहि के लेल आठ हजार सं बेसि लोक आवेदन कएने छलथिन्ह. ई चुनाव ऑनलाइन वोटिंग आओर एसएमएस सं भेल अछि. एहि सं पहिने महेन्द्र सिंह धोनी. . . राहुल द्रविड. . . शाहरुख खान आओर अनिल अंबानी के ई सम्मान मिलि चुकल छनि.
 य़ूथ आइकॉन चुनल गेलाह पर नीतीश जीक फोटो नाम के संग पेप्सी के दस लाख केन पर छपत आओर हिनकर काज के लोक सभ के सामने लाएल जाएत. विदेश सं पढ़ाई कs क अएला के बाद कोनो बड़का कंपनी मे काज नहिं कs नीतीश जी राजनीति मे उतरलाह. ओना राजनीति त हिनकर खून मे छनि. नीतीशजी पूर्व मुख्यमंत्री जगन्नाथ मिश्रजीक पुत्र छथिन्ह. हिनकर चाचाजी पूर्व रेलमंत्री स्वर्गीय ललित नारायण मिश्रजी देश के धाकड़ नेता मे सं छलखिन्ह आओर हिनकर समय मे बिहार मे खूब विकास भेल. मुदा जनवरी 1974 मे हुनकर हत्या कs देल गेलन्हि. ओहि दिन बिहार के विकास के एकटा अध्याय खत्म भs गेल छल. नीतीश मिश्रजी खुद नीक काज कs रहल छथिन्ह. 18 अगस्त के कोसीक बाढ़ि के बाद पूरा राहत. . . आपदा प्रबंधन हिनके ऊपर छनि. बाढ़िक दिन सं नीतीश जी लोकक मदद मे जुटल छथिन्ह. खुद बचाव आओर राहत काज के निगरानी कs रहल छथिन्ह. एक- एक चीज पर ध्यान राखय छथिन्ह. एक तरहे कहि सकय छी जे हिनका नेतृत्व मे दुनिया के सभस पैघ राहत कार्य चलि रहल अछि. बाढ़ि सं सहरसा. . . सुपौल. . . अररिसा. . . पूर्णिया मे भारी तबाही भेल. जानमाल के भारी नुकसान भेल. कोसीक बाढ़ि के बाद करीब नौ. . . दस लाख लोक के सुरक्षित स्थान पर पहुंचाएल गेल. रहय. . . खाय पिबय के व्यवस्था कएल गेल. राहत के काज अखन धरि जारी अछि. राहत काज मे नीतीशजी के एहि इलाका सुपौल. . . बलुआ बाजार सं होय के फायदा मिलि रहल छनि ओ इलाका सं नीक जकां परिचित छथिन्ह आ हिनका अगुआई मे नीक काज भs रहल छनि. लोक के बाढ़ि सं संबंधित ताजा जानकारी मिलैत रहय एकरा लेल नीतीशजी बाढ़ि प्रबंधन सूचना तंत्र सेहो बनौले छथिन्ह.
 नीतीश मिश्र के यूथ आइकॉन चुनल गेलाह के बाद मिथिला. . . बिहार मे खुशीक लहर अछि. गामघर के लोक सभ त खुश छथिन्हे मुख्यमंत्री नीतीश कुमारजी सेहो खुशी व्यक्त कएलखिन्ह अ आ अपन मंत्रीजी के बधाई सेहो देलखिन्ह अ.
 अलग मिथिला राज्य के मांग एक बेर फेर जोर पकड़ल अछि. दिल्ली के लाजपतनगर मे शुरू भेल दु दिनक अंतर्राष्ट्रीय मैथिली सम्मेलन मे लोक सभ एकमत सं कहलाह जे आब मिथिला राज्य बनय मे देरी नहिं होबाक चाही. 21 दिसम्बर के लाजपतनगर मे सम्मेलन भेल जखन कि 22 तारीख के जन्तर-मन्तर पर धरना प्रदर्शन कएल गेल. सम्मेलन मे लोक सभ के कहनाय छलन्हि जे मिथिलाक सामाजिक. . . सांस्कृतिक विरासत दोसर सं एकदम अलग अछि. एकर अपन अलग सभ्यता. . . संस्कृति. . . साहित्य अछि. अलग पहचान अछि. देश मे भाषा के आधार पर कइटा राज्य बनल अछि अगर भाषा के आधार पर देखल जाए त मैथिली देश के टॉन टेन भाषा मे शामिल अछि. जनसंख्या. . . क्षेत्र कोनो आधार पर मिथिलाक मांग ठुकराएल नहिं जा सकैत अछि. लोक सभ के त इहो कहनाय छलन्हि जे हम अलग मिथिला राज्य बनाबय के मांग नहिं कs रहल छी. . . हम त मिथिला राज्य जे हजारों. . . सैकड़ों साल सं छल ओकर पुनर्स्थापना चाहय छी.
 सम्मेलन मे मिथिलाक बाढ़िक समस्या पर सेहो चर्चा भेल. . . लोकक पलायन केना रोकल जाय. . . मिथिलाक लोक के रोजगार के लेल कि सब कएल जा सकैत अछि. माछ. . . मखान. . . आम. . . लीची. . . तम्बाकू के केना रोजगार सं जोड़ल जा सकय अ एहि पर सेहो विचार विमर्श भेल. विकास के लेल मिथिला के आईटी आओर शिक्षा हब मे बदलय के विचार सेहो आएल. लोक सभ के इहो कहनाय छलन्हि जे जखन तक मिथिलाक सभ गोटे के संग नहिं लेब. . . काज के आगां बढ़नाक मुश्किल अछि. एहि के लेल एहन कार्यक्रम बेर- बेर होबाक चाही आओर ओहि मे सभ वर्गक प्रतिनिधि होबाक चाही. प्रतिनिधि सिर्फ देखाबय लेल नहिं होबाक चाही जे कहल जाय कि हमर कार्यकारिणी मे सभ वर्गक लोक छथि. हुनका सभ के वास्तव मे लs क चलय के जरूरत अछि.
 दिल्ली मे हमरा कइटा मैथिली कार्यक्रम मे जाय के मौका मिलल मुदा सभ मे एकटा कमी देखल गेल जे ककरो बारे मे कोनो पेपर. . . अखबार मे किछ नहिं छपल . कोनो ठाम ई संदेश नहिं छल जे फलां तारीख के फलां ठाम फलां कार्यक्रम भs रहल अछि. अहां सभ बेसि सं बेसि संख्या मे आउ. सभ किछ मुजबानी चलैत अछि. ओ त एम्हर -ओम्हर सं खबर मिलि गेल त पहुंचि गेलहुं. कोई गोटे बता देलाह त नीक नहिं त कार्यक्रम भs गेल अहां के पता सेहो नहिं चलत. . . ओ त पेपर . . . अखबार आ टीवी मे बहुत मैथिली प्रेमी सभ छथिन्ह जे कोनो तरहे पता चलला पर अपन रिपोर्टर. . . कैमरामैन के भेज दय छथिन्ह. मुदा हिनका सभ के कोनो चिंता नहिं रहय छनि जे एकर कोनो प्रचार प्रसार होए. खबर. . . न्यूज आबय. आ बिना प्रचार प्रसार. . . हो हल्ला के अहां लाइट मे आएब मुश्किल देखाएत अछि. सिर्फ एकटा कार्यक्रम के बारे मे अखबार के आएल छल. . . ओहो मैथिली अकादमी के सरकारी विज्ञापन छल जे फलां दिन श्रीराम सेंटर मे मैथिली कार्यक्रम अछि. नहिं त मैथिली. . . मिथिलाक कार्यक्रम के बारे मे त कोनो खोजखबर नहिं मिलत. दु-चारि टा दोस्त सभ मिलत त कहत फलां दिन फलां ठाम बड़ नीक मैथिली कार्यक्रम भेल छल त अहां कहबय जे हमरा त पता नहिं चलल. . . पता रहैत त हमहुं चलतहुं.
 मैथिली कार्यक्रम भने दिल्ली. . . नोएडा मे होएत अपन मैथिल लोक नहिं सुधरब. . . दिल्ली टा मे नीक लाइट. . . बाजा के साटा नहिं करय छथिन्ह. नहिं त नीक सं साउंड सिस्टम रहत नहिं लाइट सिस्टम. सभ गड्ड. . . मड्ड. नहिं बैसय के नीक व्यवस्था. . . सभक जोर मंच पर बैसल के रहय छनि आ लोक सभ के पाछा रखने रहय छथिन्ह. कइ बेर त लगैत अछि जे मंच पर बैसल लोक अपने मे बाजय छथिन्ह आ सुनय छथिन्ह. पाछां लोक सभ अपना मे बतिआएत रहय छथि. भारी अव्यवस्था रहैत अछि. मीटिंग स्थल के चुनाव सेहो नीक सं नहिं होएत अछि. एहि के लेल एहन जगह होबाक चाही जतय लोक के आबय- जाय. . . चाय - पानि. . . नुनु -बच्चा के लेल किछ खाय पिबय के परेशानी नहिं होय. जगह साफ -सुथरा होए. जतय लोक शांति सं बैसि सकय. छोट-छोट बात के ध्यान रखय पड़य छै. अहां जखन दु . . . तीन मास पहिने सं तैयारी करय छी त एकरा सभ के ध्यान राखय पड़त.
 बंगलोरक कॉनफिडेंट कास्केड रिसॉर्ट मे कतेक रास बात के तत्वाधान मे एकटा "मैथिल मिलन समारोह" क आयोजन कयल गेल. जाहि मे करीब 30 टा मैथिल परिवार उपस्थित भेलाह. कार्यक्रम दिन मे 03 बजे सँ रातिक 10 बजे तक चलल. जाहि मे किछु प्रतियोगिता आ साँस्कृतिक कार्यक्रम सेहो राखल गेल छल. मुख्य सँयोजक पद्मनाभ मिश्र जी छलथिन्ह आ मंच संचालनक जिम्मेदारी कुन्दन कुमार मल्लिक जीके देल गेल छलन्हि. जिनकर संग देलथिन्ह केशव कर्ण जी. कार्यक्रमक सफलताक अन्दाजा एहि बात सँ लगाओल जा सकैत अछि जे प्रतिभागी सभ बहुत जल्द एहिना एकटा आर समारोह के आयोजन पर जोर देलथिन्ह. निर्णय भेल जे अगिला बरस होली के आस-पास एहिना एकटा आयोजन फेर कएल जाय. कनेक काल के लेल लागल जे एक बेर फेर सँ अपन गाम-घर मे पहुँचि गेल छी. कार्यक्रम मे सामाजिक व्यवस्था सँ जुडल समस्या पर सेहो विचारक आदान-प्रदान कएल गेल.
 रिपोर्ट- कुन्दन कुमार मल्लिक,
सम्पादक, "कतेक रास बात"
कटिहार मे अलीगढ़ मुस्लिम विश्वविद्यालय ! ! !
 अलीगढ़ मुस्लिम विश्वविद्यालय. . . एएमयू कटिहार मे. . . अछि न नीक खबर. मुदा ई नीक खबर के धरातल पर आबय लेल बिहार सरकार के सहयोग के जरूरत पड़त. बिहार सरकार के एकरा लेल जमीन. . . बिजली आओर पानि के इंतजाम करय पड़तन्हि. एएमयू के एहि केन्द्र के लेल करीब तीन सय एकड़ जमीन के जरूरत पड़त. तीन सय एकड़ जमीन ओहो मुफ्त मे. . . मुफ्त मे मुश्किल लगैत अछि. ओना सरकार चाहय त किछ मुश्किल नहिं अछि. एएमयू के देश भर मे एहन पांच टा केंद्र खुलत. एहि पर करीब दु हजार करोड़ रुपया के खर्च आएत ओहि हिसाब सं कटिहार मे बनय वाला केंद्र पर सेहो चारि सय रुपया खर्च होएत. एहि सं मिथिलांचल के शिक्षा के क्षेत्र मे त फायदा होएबे करत दोसर क्षेत्र मे विकास सेहो होएत. पैसा अएला सं इंफ्रास्ट्रक्चर सेहो मजबूत होएत. लोक के जीवन स्तर मे सुधार आएत. केन्द्र के लेल चारि सय करोड़ रुपया बहुत होइ छै आओर ओतेक रुपया कटिहार मे केन्द्र बनाबय मे लागत त सैकड़ो लोक के रोजगार सेहो मिलतन्हि. नवका रोड. . . मकान. . . दोकान सभ बनत. विकासक बयार बहत. विश्वविद्यालय के केन्द्र खोलय के लेल मुख्यमंत्री के पास चिट्ठी भेजल गेल अछि . ओना एहि सभ मे कहि सकय छी अपन केंद्रीय मानव संसाधन मंत्री फातमी जीक योगदान अछि. बिना हुनकर योगदान के ई मिथिला. . . बिहार नहिं आबि सकय छल. फातमीजी कइटा संस्थान के बिहार मे लाबय मे कामयाब रहला अ. मुदा अखन किछ कहल नहिं जा सकय अ पहिने सरकार तरफ सं ग्रीन सिगनल मिलय तब न.
 मैथिली आओर हिन्दी के पैघ उपन्यासकार. . . साहित्यकार स्व राजकमल चौधरी (1929-1967) जीक जयंती समारोह हुनकर पैतृक गाम सहरसा के महिषी मे 13 तारीख के मनाएल गेल. हुनकर जयंती समारोह मे कइटा लेखक. . . साहित्यकार शामिल भेलाह. संस्कृति मिथिला मंच के तहत भेल एहि समारोह मे लोक सभ के कहनाय छलन्हि जे हुनकर ओहन रचना के प्रकाशित करय के कोशिश होबाक चाही जे आई धरि नहिं छपल. समारोह मे हुनकर रचना पर सेहो चर्चा भेल. सभ गोटे हुनकर रचना के बेजोड़ बतएलखिन्ह. सभ गोटेके कहनाय छलन्हि जे राजकमलजी स्त्री-रुष संबंध पर जे गप्प आई सं पचास साल पहिने छेड़लखिन्ह तकर बहस आइओ खत्म नहिं भेल अछि. जे ओ पचास साल पहिने कहलखिन्ह ओ आइओ भs रहल अछि. राजकमल जीक हिन्दी मे कइटा रचना छनि मुदा मैथिली मे हुनकर लोकप्रिय रचना मे ललका पाग. . . आदि कथा. . . पाथर फूल. . . आंदोलन. . . स्वरगंधा आओर कथा पराग शामिल अछि.
 मधुबनी जिला के राजनगर मे 20 दिसम्बर के अति पिछड़ा महासम्मेलन भs रहल अछि. उम्मीद अछि जे मुख्यमंत्री नीतीश कुमारजी सेहो एहि सम्मेलन मे शामिल होएताह. सम्मेलन के लs क जोर-शोर सं तैयारी चलि रहल अछि. लोक सभ जनसम्पर्क अभियान मे सेहो लागल छथिन्ह. राज्य के मंत्री सभ सेहो सम्मेलन के सफल बनाबय लेल जुटल छथिन्ह. सम्मेलन मे एहन लोक सभ सेहो जुटल छथिन्ह जे अति पिछड़ा वर्ग सं नहिं छथिन्ह. सत्ताधारी पार्टी के नेता सभ जी-जान लगएने छथिन्ह. सम्मेलन के लs क कोनो कोर कसर नहिं छोड़ि रहल छथिन्ह. पार्टी के महिला नेता सभ सेहो घर-घर जाs क न्योत द रहल छथिन्ह सहासम्मेलन के सफल बनाउ आ नीतीशजी के हाथ मजबूत करु. नीतीशजी पंचायत चुनाव मे महिला के 50 प्रतिशत आरक्षण देबय के हिम्मत जुटा पएलखिन्ह. एकर फायदा सेहो भेल. पंचायत चुनाव मे गाम-घर से महिला सभ बढ़ि-चढ़ि कs हिस्सा लेलखिन्ह. लोकतंत्र के लेल ई नीक गप्प अछि.
 सदस्यता लें संदेश (Atom)